CELEX: 62010CB0288
Language: el
Date: 2011-06-30 00:00:00
Title: Υπόθεση C-288/10: Διάταξη του Δικαστηρίου της 30ής Ιουνίου 2011 [αίτηση του Rechtbank van koophandel te Dendermonde (Βέλγιο) για την έκδοση προδικαστικής αποφάσεως] — Wamo BVBA κατά JBC NV, Modemakers Fashion NV (Άρθρο 104, παράγραφος 3, πρώτο εδάφιο, του Κανονισμού Διαδικασίας — Οδηγία 2005/29/ΕΚ — Αθέμιτες εμπορικές πρακτικές — Εθνική νομοθετική ρύθμιση που απαγορεύει τις αναγγελίες μειώσεως τιμών και εκείνες που υπονοούν τέτοια μείωση)

27.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/9
            
         Διάταξη του Δικαστηρίου της 30ής Ιουνίου 2011 [αίτηση του Rechtbank van koophandel te Dendermonde (Βέλγιο) για την έκδοση προδικαστικής αποφάσεως] — Wamo BVBA κατά JBC NV, Modemakers Fashion NV
   (Υπόθεση C-288/10) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Οδηγία 2005/29/ΕΚ - Αθέμιτες εμπορικές πρακτικές - Εθνική νομοθετική ρύθμιση που απαγορεύει τις αναγγελίες μειώσεως τιμών και εκείνες που υπονοούν τέτοια μείωση)
   2011/C 252/15
   Γλώσσα διαδικασίας: η ολλανδική
   
      Αιτούν δικαστήριο
   
   Rechtbank van koophandel te Dendermonde
   
      Διάδικοι στην υπόθεση της κύριας δίκης
   
   Wamo BVBA
   
      κατά
   
   JBC NV, Modemakers Fashion NV
   
      Αντικείμενο
   
   Αίτηση εκδόσεως προδικαστικής αποφάσεως — Rechtbank van Koophandel te Dendermonde — Ερμηνεία της οδηγίας 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά και για την τροποποίηση της οδηγίας 84/450/ΕΟΚ του Συμβουλίου, των οδηγιών 97/7/ΕΚ, 98/27/ΕΚκαι 2002/65/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) 2006/2004 του Ευρωπαϊκού Κοινοβουλίου και του Συμβουλίου («Οδηγίας για τις αθέμιτες εμπορικές πρακτικές») (ΕΕ L 149, σ. 22) — Εθνική ρύθμιση η οποία απαγορεύει τις αναγγελίες μειώσεως τιμών ή αναγγελίες που υπονοούν τέτοια μείωση κατά τη διάρκεια ορισμένων περιόδων πριν από τις περιόδους εκπτώσεων, σε συγκεκριμένους τομείς
   
      Διατακτικό
   
   Η οδηγία 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά και για την τροποποίηση της οδηγίας 84/450/ΕΟΚ του Συμβουλίου, των οδηγιών 97/7/ΕΚ, 98/27/ΕΚ και 2002/65/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) 2006/2004 του Ευρωπαϊκού Κοινοβουλίου και του Συμβουλίου («οδηγία για τις αθέμιτες εμπορικές πρακτικές»), έχει την έννοια ότι αποκλείει εθνική διάταξη, όπως η επίμαχη στην κύρια δίκη, η οποία επιβάλλει γενική απαγόρευση των αναγγελιών μειώσεως τιμών και εκείνων που την υπονοούν κατά την περίοδο που προηγείται των εκπτώσεων, εφόσον αυτή η διάταξη επιδιώκει σκοπούς σχετικούς με την προστασία των καταναλωτών. Εναπόκειται στο αιτούν δικαστήριο να κρίνει εάν αυτό συντρέχει στην υπόθεση της κύριας δίκης.
   
      (1)  ΕΕ C 246 της 11.09.2010.